Den nordjyske mangemillionær Magnus Kjøller vil sælge sin aktiemajoritet i Aalborg Pirates.

Den nordjyske mangemillionær Magnus Kjøller, der i oktober skiftede Nordjylland ud med Dubai har sat sine 51 procent af ishockeyklubben Aalborg Pirates til salg. Det skriver han på sin blog og begrunder netop ønsket om at sælge sin del af klubben med sin flytning 6000 kilometer væk til rigmandsparadiset. - Klubben har brug for ildsjæle der kan bidrage og løfte den op på næste niveau. Derfor ønsker jeg én (eller gruppe af flere) der kan tage stafetten videre for mig, skriver han i sit blogindlæg. Den unge millionær garanterer på trods af manglende overskud i klubbens levetid at man køber en sund forretning. Magnus Kjøller vil dog ikke sælge sin andel med tab, og prisen starter derfor omkring 600.000 kroner. Til gengæld er han ikke afvisende overfor at køber kan få en afbetalingsplan sat i stand